|  |  |  |  |
| --- | --- | --- | --- |
|  | | | |
| **Analiza Impactului de Reglementare** | | | |
| **Titlul analizei impactului** (poate conține titlul propunerii de act normativ): | Analiza Impactului de Reglementare la Proiectul hotărârii Guvernului cu privire la modificarea punctului 8 din Hotărârea Guvernului nr.78/1994 cu privire la modul de calculare a vechimii în muncă, stabilire şi plată a pensiilor şi indemnizațiilor militarilor, persoanelor din corpul de comandă şi din trupele organelor afacerilor interne, colaboratorilor Centrului Naţional Anticorupţie şi funcționarilor publici cu statut special din cadrul sistemului administrației penitenciare | | |
| **Data:** |  | | |
| **Autoritatea administrației publice (autor):** | Ministerul Apărării al Republicii Moldova | | |
| **Subdiviziunea:** | Direcția politici resurse umane | | |
| **Persoana responsabilă şi datele de contact:** | Sorin BABĂRĂ  telefon de contact: (022) 252453  e-mail: sorin.babara@army.md | | |
| **Compartimentele analizei impactului** | | | |
| **1. Definirea problemei** | | | |
| a) Determinați clar și concis problema și/sau problemele care urmează să fie soluționate | | | |
| Problema constă în numărul redus al cadrelor militare implicate la executarea misiunilor de marcare şi deminare, înlăturare sau distrugere a resturilor explozive de război (specialiști din arma geniu), precum și lipsa unor garanții sociale suplimentare acestei categorii de militari reieșind din riscul sporit pentru viață și sănătate în timpul îndeplinirii misiunilor. | | | |
| b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate | | | |
| Serviciul militar prin contract și serviciul special din structurile de forță presupune un regim de viață și de activitate mai intens/riguros decât un serviciu în mediul civil, cu restricții și interdicții dure, iar în anumite cazuri, nivelul de stres, efortul fizic, intelectual și psihologic depășesc cu mult nivelul obișnuit, inclusiv în unele cazuri persistă și condiții de risc sporit pentru viață.  Astfel, reieșind din acest principiu, legiuitorul prin pct. 8 al HG 78/1994 a acordat unor categorii de militari și funcționari publici cu statut special unele înlesniri la calcularea vechimii în muncă pentru stabilirea pensiei.  Necătând la faptul că efectivul implicat la executarea misiunilor de marcare şi deminare, înlăturare sau distrugere a resturilor explozive de război (specialiști din arma geniu) este expus unui risc sporit pentru viață și sănătate în timpul îndeplinirii misiunilor, totuși această categorie de militari nu dispune de facilități suplimentare în comparație cu unele categorii de militari sau funcționari publici cu statut special specificate în pct.8 al HG 78/1994.  Drept urmare, din cauza salariilor mici în comparație cu alte structuri de forță, crește tendința de eliberare din serviciul militar a militarilor implicați la executarea misiunilor de marcare şi deminare, înlăturare sau distrugere a resturilor explozive de război *(specialiști din arma geniu)* și ca rezultat Ministerul Apărării pierde specialiști calificați într-un domeniu deficitar.  Reieșind din cerințele Legii nr.245/2008 *cu privire la secretul de stat* nu putem prezenta numărul militarilor geniști care au trecut în rezervă sau care este nivelul de completare la moment a subunităților geniu ale Armatei Naționale.  Conform specificului funcției, pregătirea unor noi specialiști antrenați în activitățile sus-menționate necesită timp îndelungat și alocarea de resurse financiare majore.  La moment, Academia Militară a Forțelor Armate „Alexandru cel Bun” nu instruiește studenți la specialitatea „geniu”. Unica posibilitate de pregătire a militarilor antrenați în executarea misiunilor de marcare şi deminare, înlăturare sau distrugere a resturilor explozive de război este instruirea acestora la cursurile de specializare din SUA și Romania.  La fel, în scopul pregătirii profesionale a militarilor în acest scop, în cadrul Armatei Naționale în anul 2022, a fost deschis Centru de instruire EOD în cadrul Batalionului geniu, unde la moment este posibilă doar instruirea inițială a efectivului antrenat în executarea misiunilor de marcare şi deminare, înlăturare sau distrugere a resturilor explozive de război. Costul estimativ de instruire a unei persoane la cursul respectiv este aproximativ de 27 mii lei.  Este de menționat și faptul că, Republica Moldova este parte la Protocolul privind resturile explozive de război la Convenţia asupra interzicerii sau limitării utilizării anumitor arme clasice care pot fi considerate ca producând efecte traumatizante excesive sau ca lovind fără discriminare, adoptat la Geneva la 28 noiembrie 2003 (în vigoare din 21 octombrie 2008) conform căruia Republica Moldova urmează să ia măsuri *de marcare şi deminare, înlăturare sau distrugere a resturilor explozive de război, precum și de precauţie, pe teritoriul afectat de resturi explozive de război, pentru a proteja populaţia civilă, persoanele civile şi obiectivele civile de riscurile şi efectele generate de resturile explozive de război* (art.3, pct.3 lit. c și art.5 pct.1)*.*  Astfel, doar în ultimii ani au fost neutralizate și distruse mii de obiecte explosive și cartușe de diferit tip şi calibru:  - în 2019 - 7683 de obiecte explozive și 98385 cartușe;  - în 2020 - 2441 de obiecte explozive și 6892 cartușe;  - în 2021 - 1335 de obiecte explozive și 27868 cartușe;  - în 2022 - 661 de obiecte explozive și 14704 cartușe.  Astfel, proiectul în cauză are drept scop acordarea unor facilități suplimentare categoriei de militari sus-menționate, care ar soluționa următoarele:  - menținerea în serviciului militar a specialiștilor din arma geniu cu o pregătire calificată înaltă;  - păstrarea capabilităților operaționale pentru asigurarea securităţii populaţiei civile și prevenirea cazurilor de rănire sau deces în rândul populației în rezultatul depistării și manipulării obiectelor explozive rămase în sol din perioada acțiunilor de luptă;  - creșterea nivelului de atractivitate privind încadrarea tinerilor în serviciul militar prin contract la funcţiile legate de marcarea şi deminarea, înlăturarea sau distrugerea resturilor explozive de război;  - diminuarea cheltuielilor legate de instruirea efectivului în funcțiile legate de efectuarea misiunilor sus-menționate;  - respectarea pe deplin a tratatelor internaționale (din domeniu) la care Republica Moldova este parte.  Evenimentele din 24 februarie 2022 cu referire la războiul din Ucraina au reconfigurat radical viziunea supra rolului Armatei Naționale, importanța menținerii și consolidării la nivel înalt a capacităților de luptă și defensive ale acesteia, marcând și reorientând atenția societății către această entitate ca fiind cea care este și trebuie să fie la straja țării, în garanția prevenirii unor scenarii similare cu cele din țara vecină. | | | |
| c) Expuneți clar cauzele care au dus la apariția problemei | | | |
| Pe fundalul austerității bugetare naționale și a crizei economice globale, prin Legea nr.90 pentru modificarea și completarea unor acte normative și Legea nr. 108 pentru modificarea și completarea unor acte normative, la finele anului 2009, din Legea nr.162/2005 *cu privire la statutul militarilor*, au fost excluse o serie de garanții sociale care prevedeau pentru militari un spectru larg de înlesniri, în speță: asigurarea cu spațiu locativ de către structura militară sau terenuri în schimb pentru construcții, care puteau fi ulterior privatizate sau, după caz, acordarea compensației bănești în locul acestor bunuri, dreptul la compensație bănească pentru rația alimentară, dreptul la compensație bănească pentru echipament, dreptul la tratament balneosanatorial sau de a primi indemnizație bănească în schimbul foii de tratament, etc.  În rezultatul acestor modificări, până în prezent, Armata Națională se confruntă în permanență cu un deficit de capital uman, mai ales în domeniile deficitare unde este prezent un risc sporit pentru viață și sănătate, cum ar fi specialiștii din arma geniu. | | | |
| d) Descrieți cum a evoluat problema și cum va evolua fără o intervenție | | | |
| În anul 2009, au fost anulate un șir de drepturi pentru militari nefiind oferite în schimb alte facilități care să facă atractiv serviciul militar în raport cu cel civil sau cel special.  Cerințele față de efortul fizic și psiho-emoțional, riscul sporit pentru viață și sănătate, precum și setul de obligații și interdicții au rămas aceleași pe parcursul acestor ani. Astfel, conform legislației, militarii nu au dreptul să aibă un alt venit suplimentar și nici nu au dreptul să se alăture sau să formeze organizații sindicale, care să le apere drepturile și interesele acestora.  Astfel, salariile mici în corelare cu efortul fizic și psiho-emoțional, riscul sporit pentru viață și sănătate, precum și lipsa unui pachet social atractiv au dus pe parcursul anilor la un flux masiv de plecări din serviciul militar activ al specialiștilor cu o pregătire calificată inclusiv deținători ai specialităților deficitare cum ar fi specialiștii din arma geniu.  La fel, pe parcursul ultimilor ani se observă și exodul constant a cadrelor militare de valoare din armată în alte structuri de forță (SIS, SPPS, CNA) etc. din cauză că în aceste structuri sunt facilități mai atractive și salariul pe potrivă.  Drept urmare, se observă o tendință de eliberare din serviciul militar a militarilor geniști sau transferarea în alte genuri de armă unde există un risc mai mic pentru viață și sănătate și ca rezultat Ministerul Apărării pierde specialiști calificați într-un domeniu deficitar.  Respectiv, fără o intervenție promptă a statului, numărul specialiștilor din arma geniu va continua să scadă fie din cauza migrării personalului în alte autorități publice, eliberarea din serviciul militar sau sau transferarea în alte genuri de armă. | | | |
| e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului | | | |
| **Cadrul juridic:**  Hotărârea Guvernului nr.78/1994 cu privire la modul de calculare a vechimii în muncă, stabilire şi plată a pensiilor şi indemnizațiilor militarilor, persoanelor din corpul de comandă şi din trupele organelor afacerilor interne, colaboratorilor Centrului Naţional Anticorupţie şi funcționarilor publici cu statut special din cadrul sistemului administrației penitenciare (punctul 8).  **Documentele de politici:**  Planul de acțiuni al Guvernului pentru anul 2023, aprobat prin Hotărârea Guvernului nr. 90/2023 (acțiunea nr.9.26) *„Revizuirea cadrului normativ referitor la acordarea unor facilități suplimentare militarilor care efectuează misiuni de asanare (deminare) a teritoriului Republicii Moldova de obiecte explosive”.* | | | |
| **2. Stabilirea obiectivelor** | | | |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) | | | |
| Scopul proiectului constă în acordarea unor facilități suplimentare categoriei de militarilor din arma geniu (efectivul antrenat în executarea misiunilor de marcare şi deminare, înlăturare sau distrugere a resturilor explozive de război), care ar duce la:  - menținerea în serviciului militar a specialiștilor din arma geniu cu o pregătire calificată înaltă;  - păstrarea capabilităților operaționale pentru asigurarea securităţii populaţiei civile și prevenirea cazurilor de rănire sau deces în rândul populației în rezultatul depistării și manipulării obiectelor explozive rămase în sol din perioada acțiunilor de luptă;  - creșterea nivelului de atractivitate privind încadrarea tinerilor în serviciul militar prin contract la funcţiile legate de marcarea şi deminarea, înlăturarea sau distrugerea resturilor explozive de război;  - diminuarea cheltuielilor de instruire a efectivului în funcțiile legate de efectuarea misiunilor de marcare şi deminare, înlăturare sau distrugere a resturilor explozive de război. | | | |
| **3. Identificarea opțiunilor** | | | |
| a) Expuneți succint opțiunea “a nu face nimic”, care presupune lipsa de intervenție | | | |
| **Opțiunea I.**  Salariile mici corelate cu riscul și efortul psiho - emoțional ridicat, precum și lipsa unei motivații suplimentare demotivează militarii geniști și, astfel, sistemul militar nu poate asigura menținerea cadrelor militare prin contract în domeniul respectiv.  Numărul militarilor geniști va continua să scadă prin exodul continuu din armată a cadrelor militare, precum și prezența scăzută a celor încadrați în serviciul militar prin contract în domeniul dat.  Astfel, Armata Națională nu va fi în stare să execute pe deplin misiunile legate de marcare şi deminare, înlăturare sau distrugere a resturilor explozive de război, precum și există riscul diminuării constante a capacității de apărare a statului.  Totodată, există riscul ca Republica Moldova să nu fie în stare să respecte pe deplin tratatele internaționale în domeniul la care este parte. | | | |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate | | | |
| **Opțiunea II.**  Proiectul în cauză constă în acordarea unor facilități suplimentare categoriei de militarilor din arma geniu (efectivul antrenat în executarea misiunilor de marcare şi deminare, înlăturare sau distrugere a resturilor explozive de război).  Astfel, se propune de a completa cu un alineat nou punctul 8 litera c) cu următorul cuprins:  „în funcţii legate de marcare şi deminare, înlăturare sau distrugere a resturilor explozive de război - în condiții stabilite de Ministerul Apărării.”.  Prin această modificare se are în vedere faptul că militarilor antrenați în executarea misiunilor de marcare şi deminare, înlăturare sau distrugere a resturilor explozive de război li se va acorda o înlesnire „*o lună şi jumătate vechime în muncă pentru o lună de serviciu*” la calcularea vechimii în muncă pentru stabilirea pensiei.  Modificarea propusă țintește rezolvarea următoarelor probleme:  - menținerea în serviciului militar a specialiștilor din arma geniu cu o pregătire calificată înaltă;  - păstrarea capabilităților operaționale pentru asigurarea securităţii populaţiei civile și prevenirea cazurilor de rănire sau deces în rândul populației în rezultatul depistării și manipulării obiectelor explozive rămase în sol din perioada acțiunilor de luptă;  - creșterea nivelului de atractivitate privind încadrarea tinerilor în serviciul militar prin contract la funcţiile legate de marcarea şi deminarea, înlăturarea sau distrugerea resturilor explozive de război;  - diminuarea cheltuielilor de instruire a efectivului în funcțiile legate de efectuarea misiunilor de marcare şi deminare, înlăturare sau distrugere a resturilor explozive de război. | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | |
| **Opțiunea III.**  Ca opțiune alternativă s-a examinat acordarea efectivului implicat la executarea misiunilor de marcare şi deminare, înlăturare sau distrugere a resturilor explozive de război a unui spor pentru activități speciale *(similar valorii sporului pentru combatere a terorismului care este acordat funcționarilor publici cu statut special din cadrul Secției tehnico-explozivă a Direcției „Centru 2” a Centrului tehnico-criminalistic și expertize judiciare și Secția câini detectori a Centrului chinologic al Inspectoratului General al Poliției al Ministerului Afacerilor Interne, care au atribuții similare geniștilor Armatei Naționale)*.  Având în vedere costurile mari de implementare a acestei opțiuni, Ministerul Apărării examinează oportunitatea atingerii obiectivelor cu costuri mai mici. | | | |
| **4. Analiza impacturilor opțiunilor** | | | |
| a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate | | | |
| **Opțiunea I** – „A nu face nimic”  *Costuri:*  - Lipsa de cheltuieli din partea statului pentru elaborarea aprobarea și publicarea proiectului de hotărâre.  *Beneficii:*  -Beneficii în lipsa intervenției propuse nu au fost identificate.  *Efecte negative:*  - eliberarea din serviciul militar sau transferul militarilor din domeniul geniu în alte domeniu unde riscul este mai scăzut;  - exodul constant din armată în alte structuri de forță (SIS, SPPS, CNA etc.) a cadrelor militare de valoare din cauza că în aceste structuri sunt facilități mai atractive și salariul pe potrivă;  - lipsa motivației și nivelul scăzut de atractivitate privind încadrarea tinerilor în serviciul militar prin contract la funcţiile legate de marcarea şi deminarea, înlăturarea sau distrugerea resturilor explozive de război;  - creșterea cheltuielilor legate de instruirea efectivului în funcțiile legate de efectuarea misiunilor de marcarea şi deminarea, înlăturarea sau distrugerea resturilor explozive de război.  *Riscuri:*  - Armata Națională nu va fi în stare pe deplin să execute măsurilor de marcare şi deminare, înlăturare sau distrugere a resturilor explozive de război;  - posibilitatea diminuării constante a capacității de apărare a statului.  - nerespectarea pe deplin de către Republica Moldova a tratatele internaționale în domeniul la care a devenit parte. | | | |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | |
| **Opțiunea II**  Opțiunea recomandată are impact sub formă de costuri (cheltuieli financiare).  Cheltuielile financiare sunt legate de dreptul de a beneficia de pensie mai devreme decît în condiții actuale și constă din sumele achitate în viitor pentru militarii care vor trece în rezervă, comparativ cu situația achitării pensiilor fără acest beneficiu. Banii se alocă în bugetul CNAS din bugetul de stat împreună cu mijloacele financiare destinate achitării pensiilor conform Legii 1544/1993 pentru militarii antrenați în executarea misiunilor de marcare şi deminare, înlăturare sau distrugere a resturilor explozive de război cărora li se va acorda o înlesnire „*o lună şi jumătate vechime în muncă pentru o lună de serviciu*” la calcularea vechimii în muncă pentru stabilirea pensiei.  Astfel, reieșind din numărul militarilor prin contract antrenați în anul 2022 în executarea misiunilor de marcare şi deminare, înlăturare sau distrugere a resturilor explozive de război *(numărul de efectiv restricționat conform Legii nr.245/2008 cu privire la secretul de stat),* salariul mediu, vechimea acestora în serviciul militar și rata de eliberare a acestora, costul maxim al implementării proiectul dat va fi de:  - 2023: 0 lei  - 2024: 0 lei  - 2025: 72 mii lei  - 2026: 205 mii lei  - 2027: 269 mii lei  Cuantumul resurselor financiare necesare în implementarea proiectului dat în timp poate varia în funcție de numărul anual al militarilor antrenați în executarea misiunilor de marcare şi deminare, înlăturare sau distrugere a resturilor explozive de război (în cazul eliberării, transferării sau încadrării în serviciului militar la funcțiile date).  Beneficiari ai proiectului dat sunt militarii din arma geniu (efectivul antrenat în executarea misiunilor de marcare şi deminare, înlăturare sau distrugere a resturilor explozive de război) . În cazul asigurării unei retenții a militarilor din subunitățile de geniu, sistemul militar va avea o tendință de reducere a cheltuielilor de instruire, legate de eliberări ale militarilor deja instruiți și necesitatea înlocuirii permanente a acestora. | | | |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | |
| **Opțiunea III.**  Eventual pentru implementarea opțiunii respective *(acordarea efectivului implicat la executarea misiunilor de marcare şi deminare, înlăturare sau distrugere a resturilor explozive de război a unui spor pentru activități speciale similar valorii sporului pentru combatere a terorismului),* reieșind din numărul militarilor prin contract antrenați în anul 2022 în executarea misiunilor de marcare şi deminare, înlăturare sau distrugere a resturilor explozive de război *(numărul de efectiv restricționat conform Legii nr.245/2008 cu privire la secretul de stat),* va fi necesar un cost de 5 534,1 mii lei pe an.  Această opțiune este preferată de militarii antrenați în activități de executare a misiunilor de marcare şi deminare, înlăturare sau distrugere a resturilor explozive de război, cu cel mai mare impact de rezultat, dar va avea un efect negativ din punct de vedere financiar având în vedere costurile mari. | | | |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor şi costurilor estimate și prezentați presupuneri privind gradul de conformare cu prevederile proiectului a celor vizați în acesta | | | |
| Riscurile care pot duce la eșecul intervenției sunt:  - Creșterea salariilor în sectorul civil;  - Creșterea/multitudinea oportunităților de plecare peste hotare pentru militari;  - Reticența societății civile de a accepta anumite facilități suplimentare pentru militari. | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi | | | |
| Proiectul nu conţine prevederi de reglementare a activității de întreprinzător. | | | |
| **Concluzie**  e) Argumentați selectarea unei opțiunii, în baza atingerii obiectivelor, beneficiilor şi costurilor, precum şi a asigurării celui mai mic impact negativ asupra celor afectați | | | |
| Pornind de la scopul și finalitățile urmărite, precum și argumentele detaliate expusesupra, considerăm că **Opțiunea II** selectată și dezvoltată în prezenta analiză urmează a fi susținută. | | | |
| **5. Implementarea şi monitorizarea** | | | |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare | | | |
| **Implementarea proiectului de Hotărâre a Guvernului:**  În rezultatul aprobării proiectului de hotărâre de Guvern, nu sunt necesare a fi operate modificările de rigoare ale cadrului normativ aferent.  **Cadrul normativ care necesită a fi modificat:**  Va fi necesar de a aproba un ordin al Ministrului apărării prin care să fie pus în aplicare un Regulament/Metodologie cu privire la modalitatea de calculare a vechimii în muncă pentru stabilirea pensiei militarilor antrenați în executarea misiunilor de marcare şi deminare, înlăturare sau distrugere a resturilor explozive de război. | | | |
| b) Indicați clar indicatorii de performanță în baza cărora se va efectua monitorizarea | | | |
| - reducerea fluxului de cadre în funcţiile legate de marcarea şi deminarea, înlăturarea sau distrugerea resturilor explozive de război, prin reducerea cazurilor de eliberare din serviciul militar sau transferul în alte structuri de forță sau genuri de armă;  - creșterea numărului tinerilor în serviciul militar prin contract la funcţiile legate de marcarea şi deminarea, înlăturarea sau distrugerea resturilor explozive de război. | | | |
| c) Identificați peste cât timp vor fi resimțite impacturile estimate şi este necesară evaluarea performanței actului normativ propus. Explicați cum va fi monitorizată şi evaluată opțiunea | | | |
| Impactul va fi resimțit în următorii ani și va putea fi verificat în urma analizei datelor statistice. | | | |
| **6. Consultarea** | | | |
| a) Identificați principalele părți (grupuri) interesate în intervenția propusă | | | |
| Principalele părți interesate în promovarea prezentului proiect sunt:  - Cancelaria de Stat;  - Ministerul Finanțelor;  - Ministerul Muncii și Protecției Sociale;  - Marele Stat Major al Armatei Naționale;  - Unitățile militare ale Armatei Naționale. | | | |
| b) Explicați succint cum (prin ce metode) s-a asigurat consultarea adecvată a părților | | | |
| - Expunerea în cadrul ședințelor de lucru (Grupul de lucru specializat din cadrul Ministerul Apărării) a pozițiilor favorabile a conducerii Marelui Stat Major al Armatei Naționale;  - Chestionarea militarilor din cadrul unităților militare, prezentarea rezultatelor chestionării în procesul de identificare a problemei și pregătirea opțiunilor;  - Analiza datelor statistice.  Proiectul actului normativ, nota informativă și analiza impactului urmează a fi consultate public și avizate/expertizate, inclusiv cu toți subiecții expuși supra, în conformitate cu prevederile și exigențele Legii nr. 100/2017 *cu privire la actele normative* și Legii nr. 239/2008 *privind transparența în procesul decizional*. | | | |
| c) Expuneți succint poziția fiecărei entități consultate față de documentul de analiză a impactului şi/sau intervenția propusă (se expune poziția a cel puțin unui exponent din fiecare grup de interese identificat). | | | |
| Poziția părților (autorităților de resort) interesate va fi analizată urmare a primirii avizelor asupra proiectului de hotărâre a Guvernului.  Rubrica va fi completată după recepționarea avizelor/expertizelor | | | |
| **Anexă**  **Tabel pentru identificarea impacturilor** | | | |
| **Categorii de impact** | **Punctaj atribuit** | | |
|  | *Opțiunea propusă*  **(obțiunea II)** | *Opțiunea alterativă 1*  **(obțiunea III)** | *Opțiunea alterativă 2*  **(obțiunea I)** |
| **Economic** | | | |
| costurile desfășurării afacerilor | 0 | 0 | 0 |
| povara administrativă | +1 | +1 | 0 |
| fluxurile comerciale și investiționale | 0 | 0 | 0 |
| competitivitatea afacerilor | 0 | 0 | 0 |
| activitatea diferitor categorii de întreprinderi mici și mijlocii | 0 | 0 | 0 |
| concurența pe piață | 0 | 0 | 0 |
| activitatea de inovare și cercetare | 0 | 0 | 0 |
| veniturile și cheltuielile publice | +1 | +2 | 0 |
| cadrul instituțional al autorităților publice | 0 | 0 | 0 |
| alegerea, calitatea și prețurile pentru consumatori | 0 | 0 | 0 |
| bunăstarea gospodăriilor casnice și a cetățenilor | +1 | +2 | 0 |
| situația social-economică în anumite regiuni | 0 | 0 | 0 |
| situația macroeconomică | 0 | 0 | 0 |
| alte aspecte economice | 0 | 0 | 0 |
| **Social** | | | |
| gradul de ocupare a forței de muncă | +1 | +2 | 0 |
| nivelul de salarizare | 0 | +2 | 0 |
| condițiile și organizarea muncii | +1 | +1 | -1 |
| sănătatea și securitatea muncii | 0 | 0 | 0 |
| formarea profesională | +1 | +1 | 0 |
| inegalitatea și distribuția veniturilor | 0 | 0 | 0 |
| nivelul veniturilor populației | 0 | +1 | 0 |
| nivelul sărăciei | 0 | +1 | 0 |
| accesul la bunuri și servicii de bază, în special pentru persoanele social-vulnerabile | 0 | 0 | 0 |
| diversitatea culturală și lingvistică | 0 | 0 | 0 |
| partidele politice și organizațiile civice | 0 | 0 | 0 |
| sănătatea publică, inclusiv mortalitatea și morbiditatea | 0 | 0 | 0 |
| modul sănătos de viață al populației | 0 | 0 | 0 |
| nivelul criminalității și securității publice | 0 | 0 | 0 |
| accesul și calitatea serviciilor de protecție socială | 0 | 0 | 0 |
| accesul și calitatea serviciilor educaționale | 0 | 0 | 0 |
| accesul și calitatea serviciilor medicale | 0 | 0 | 0 |
| accesul și calitatea serviciilor publice administrative | 0 | 0 | 0 |
| nivelul și calitatea educației populației | 0 | 0 | 0 |
| conservarea patrimoniului cultural | 0 | 0 | 0 |
| accesul populației la resurse culturale și participarea în manifestații culturale | 0 | 0 | 0 |
| accesul și participarea populației în activități sportive | 0 | 0 | 0 |
| discriminarea | 0 | 0 | 0 |
| alte aspecte sociale | 0 | 0 | 0 |
| **De mediu** | | | |
| clima, inclusiv emisiile gazelor cu efect de seră și celor care afectează stratul de ozon | 0 | 0 | 0 |
| calitatea aerului | 0 | 0 | 0 |
| calitatea și cantitatea apei și resurselor acvatice, inclusiv a apei potabile și de alt gen | 0 | 0 | 0 |
| biodiversitatea | 0 | 0 | 0 |
| flora | 0 | 0 | 0 |
| fauna | 0 | 0 | 0 |
| peisajele naturale | 0 | 0 | 0 |
| starea și resursele solului | 0 | 0 | 0 |
| producerea și reciclarea deșeurilor | 0 | 0 | 0 |
| utilizarea eficientă a resurselor regenerabile și neregenerabile | 0 | 0 | 0 |
| consumul și producția durabilă | 0 | 0 | 0 |
| intensitatea energetică | 0 | 0 | 0 |
| eficiența și performanța energetică | 0 | 0 | 0 |
| bunăstarea animalelor | 0 | 0 | 0 |
| riscuri majore pentru mediu (incendii, explozii, accidente etc.) | +1 | +2 | -1 |
| utilizarea terenurilor | +2 | +2 | -1 |
| alte aspecte de mediu | 0 | 0 | 0 |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea “a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit.b1) şi, după caz, b2), privind analiza impacturilor opțiunilor.* | | | |